নিকটাত্মীয়রা জানান, সাইফুলের জন্ম ১৯৮৪ সালে গোপালগঞ্জের টুঙ্গিপাড়ার পাকুরতিয়া গ্রামে। বাবা আবুল হাসনাত শুরুতে এলাকায় দাঁতের চিকিৎসা করতেন। প্রায় ২৫ বছর আগে আবুল হাসনাত সপরিবারে চলে যান বরিশালের গৌরনদীতে। কয়েক বছর পর চলে যান বরিশাল শহরে। সেখানে দাঁতের চিকিৎসার চেম্বার খোলেন। সেখানেই এসএসসি পর্যন্ত লেখাপড়া করেন আতাউল ও সাইফুল। এরপর পরিবারটি ঢাকায় চলে আসে। এরপর থেকে পরিবারটি ঢাকায় আছে, মাঝে ২০১৩-১৪ সালে খুলনায় ছিল।